Dubsmash amenință supremația TikTok, aplicația care fost descărcată de 1,5 miliarde de oameni.
Reddit a anunțat că a cumpărat Dubsmash, o aplicație rivală pentru TikTok. Facebook a creat în luna august Reels, în timp ce Snapchat vine cu Spotlight. Dubsmash are 1 miliard de vizualizări pe lună, spune Reddit.
Tot mai multe companii i-au pus gând rău aplicației TikTok. Mai nou, și Reddit intră în joc. Aplicațiile cu clipuri de durată scurtă sunt tot mai populare. Peste 1,5 miliarde de oameni au descărcat TikTok, numărul 1 la acest capitol.Supremația îi este însă amenințată. Reddit a cumpărat Dubsmash,o aplicație care există încă din 2014, dar nu a ajuns la popularitatea TikTok. Dubsmash are mulți fani printre companiile mari. Facebook și Snapchat au încercat în trecut să o cumpere, fără succes, iar cele două companii și-au creat propriile versiuni. Pe Dubsmash, utilizatorii se întrec în competiții de dans și nu numai.Între timp, TikTok își vede de treabă și a anunțat un parteneriat puternic.Aplicația va fi disponibilă în Europa pentru utilizatorii cu televizoare smart de la Samsung. TikTok va fi adaptată pentru ecranele televizoarelor și va avea 12 categorii din care poți alege.